  Майя Бывальцева 26 номеръёс возьматозы цирк искусствоя 10-тӥяз калыккуспо фестивальын Удмуртиын. Со сярысь ивортэ элькунысь лулчеберетъя, но туризмъя министерстволэн пресс-службаез. Фестиваль Ижкарын 3-тӥысен 8-тӥ южтолэзёзь ортчоз.  Таяз радэ отчы пыриськозы 15 кунъёсысь артистъёс: Италиысь, Испаниысь, США-ысь, Китайысь, Монголиысь, Аргентинаысь, Швейцариысь, Болгариысь, Эфиопиысь, Вьетнамысь, Германиысь, Япониысь, Украинаысь, Уйпал Кореяысь, Россиысь. Цирклэн пресс-службаез азьвылгес ивортӥз вал, таяз арын вожвылъяськон уз луы шуыса, аренае потозы азьвыл аръёсы вормисьёс. Чакланъёсъя, быгатонлыкъёссэс возьматозы: эркын ез вылын Жанг Фан (Китай); Миоко Шида Риголо, аспӧртэм баланс (Япония); Болгариысь эквилибрист Энчо Керязов; Россиысь омыр гимнастъёс Валерий Сычёв, но Альбина Абакарова; Испаниысь жоглёр Пикассо Джуниор; Андре Дементьев-Корниловлэн, но Таисия Корниловалэн «На слонах вокруг света» аттракционъёс; Виталий Смолянцлэн «Империя львиц»; «Апачи» джигитъёс; Китайысь акробатъёс. Ӧтем куноос пӧлын Китайысь акробатъёслэн ассоциацизылэн, Сен-Поль-ле-Даксын цирк фестивальлэн, Монте-Карлоысь фестивальлэн ыстэм муртъёссы, озьы ик Росгосцирклэн кивалтӥсез Дмитрий Иванов, кудӥз Удмуртиысь кун цирклэн кивалтӥсез вал. Ижкарысь Цирк искусствоя IX калыккуспо фестивальысь 8 устоез номеръёс Тегъёс: Лулчеберет Ижкар Цирк Удмуртия  